પેરોલ ડેટા પરની ચર્ચાને ભારતીય અર્થતંત્રના મોટા સંદર્ભમાં જોઈએ તો છેલ્લા દોઢ દાયકાથી 7% થી વધુનો વિકાસ થયો હોવા છતા પૂરતી રોજગારીનું સર્જન થયું નથી. તેનાથી પરિસ્થિતિ એવી સર્જાઈ છે જ્યાં મોટાભાગના ગ્રામીણ અને શહેરી યુવાનો રોજગારીની માંગણી સાથેના બેનરો સાથે શેરીઓમાં ઉતર્યા છે. જાટ, મરાઠા અને પટેલ જેવા કૃષિ સમુદાયો તેના ઉદાહરણ છે. મોટાભાગના આ યુવાનો માટે વાસ્તવિકતા પેરોલ ડેટા પર આધારિત સરકાર દ્વારા રોજગાર સર્જનના દાવાઓથી અલગ જ છે. આંકડાશાસ્ત્રીય જાદુગરી અને તેમાં તોડમરોડ ટૂંકા ગાળાનો ચૂંટણીલક્ષી માહૌલ બનાવી જાણે છે, પરંતુ તે રોજગાર નિર્માણ માટે સારી નીતિઓ ઘડવા માટે કંઇ યોગદાન નહી આપે.